Amerikanske Teradyne har netop betalt op mod 1,7 milliarder kroner for den danske robotvirksomhed Mobile Industrial Robots (MiR).

CEO i Mobile Industrial Robots Thomas Visti er stolt og glad for salget og glæder sig til at udvide virksomheden.

Fakta om Teradyne Koncernen har hovedkontor i Boston, USA, og har eksisteret i mere end 58 år.

Teradyne er en stor spiller på markedet ift. leverancer af automatiseret testudstyr.

I 2017 havde Teradyne en omsætning på 12,87 milliarder kroner.

Koncernen beskæftiger globalt cirka 4.500 medarbejdere. Kilde: Mobile Industrial Robots

- Vi synes, det er det helt rigtige match for os. Teradynes strategi er at lade os drive virksomheden og føre dagligdagen videre. De bibeholder kontoret i Odense og i Danmark, som har været enormt vigtigt for os i forhold til beslutningen, siger Thomas Visti.

Læs også : Kronisk hovedpine i Odenses Robo Valley: Ikke nok kvalificeret arbejdskraft

Mobile Industrial Robots har eksisteret siden 2013 og leverede sin første mobile robot for tre år siden. I dag kører tusindvis af deres robotter kører rundt i den globale industri og automatiserer intern transport.

- MiR er klart den førende producent på sit felt både teknologisk og salgsmæssigt på markedet for selvkørende mobile robotter, og vi er derfor glade for at kunne gøre virksomheden til en del af Teradyne, siger Mark Jagiela, CEO i Teradyne i en pressemeddelse.

Læs også : I Odense undervises børn i robotteknologi fra 1. klasse

Ejerne af MiR valgte at sælge, fordi de ønskede midler til yderligere udvikling af virksomheden.

- Mange af vores konkurrenter er store internationale virksomheder og investerer voldsomt i robotteknologi for tiden. Derfor har vi haft behov for at finde en partner, som kunne hjælpe os med at investere yderligere i vækst og i MiR, siger Thomas Visti.

Læs også : Droner skal være det nye roboteventyr på Fyn

MiRs nye ejer har allerede tidligere investeret i dansk jobvækst med opkøbet af Universal Robots for 1,9 milliarder kroner i 2015.

Fakta om den fynske robotvirksomhed MiR